Capsicum chinense
Fructus Capsicum chinense Plantae — Angiospermae Eudicotyledones  Asteridae  Ordo : Solanales  Familia : Solanaceae  Genus : Capsicum  Species : C. chinense  Capsicum chinense  Jacq.   Synonyma * Capsicum sinense Murray Capsicum toxicarium Poepp. ex Fingerh. Capsicum chinense (binomen a Nicolao Iosepho de Jacquin anno 1776 statutum) est species plantarum familiae Solanacearum, in partibus septentrionalibus Americae australis sponte florens, propter fructus sapore calidissimo gratos in reginibus tropicis et temperatis culta. Semina Capsici, huius speciei seu C. baccati, apud locos archaeologicos Peruviae Los Gavilanes et La Galgada inter annos 2 700 et 2 000 a.C.n. frequentatos reperiuntur, multo abundantius apud Pampa de los Llamas inter annos 1 800 et 1 100 a.C.n. frequentatum. Inter scriptores de re coquinaria Europaeos primus, qui huius fructus usum in praecepto mandaverit, fuit fortasse Vincentius La Chapelle Francicus. Nonnullae plantae fructusque quidam huius speciei Carolina Reaper, Habanero et Trinidad Scorpion sunt.